Man in hof vir moord na bakkie in dam belandDie man wat aangekla word van die moord op vyf kinders nadat sy bakkie in ‘n dam in KwaZulu-Natal se Midlands-gebied beland het, sal na verwagting Maandag in die Greytown-landdroshof verskyn. Phelelani Mchunu (24) het op 12 Mei glo 29 skoolkinders vervoer toe hy beheer oor sy bakkie verloor het en dit in ‘n dam in die Rietvlei-omgewing beland het. Vyf kinders is dood terwyl die 24 ander kinders daarin kon slaag om uit die dam te kom. Mchunu staan tereg op aanklagte van moord, poging tot moord en roekelose en nalatige bestuur.